Gazako Fundazio Humanitarioa

Gazako Fundazio Humanitarioa, edo GHF, Donald Trumpen administrazio estatubatuarraren eta Benjamin Netanyahuren gobernu israeldarraren babesa duen erakunde pribatu bat da. 2025eko otsailean sortua, Suitzan eta Estatu Batuetan du egoitza administratiboa. Bere misio ofiziala da Gazan laguntza humanitarioa banatzea. GHF erakundeak ez du langile eta biltegi propiorik. Estatubatuarren eta israeldarren hegalpean jokatzen du.

Bere sorrera eta zabalkundea heldu zen Israelek 2025eko martxoaren 2an nazioarteko laguntza humanitario guztia gelditzeko erabakia hartu zuenean. Izan ere, egun horrez geroztik ez zen elikagaien eta hornigaien kamioi bakar bat ere sartu Gazan, agintari sionistek Gazari erabateko blokeoa ezartzea erabaki zutelako (aitzin, oztopoz oztopo, dozenaka pasatzen ziren). Horrek Zerrendan gosetearen ataka larriagotu egin zuen. Gazako Fundazio Humanitarioak hesiz inguraturiko lau gune gestionatzen ditu, Gazako bi milioi herritarrentzat.https://www.argia.eus/argia-astekaria/2925/gaza-humanitarian-foundation-palestinarrak-desplazatzeko-enegarren-bidea 

 Kritika ugari 
NBE eta munduko beste erakunde asko (Amnistia Internazionala, Gurutze Gorriaren Nazioarteko Batzordea...) ikuspegi kritikoarekin aztertzen dute GHF erakundea.https://www.bbc.com/mundo/articles/cd90k0y23vko Jake Wood zuzendari exekutiboak zuzendu zuen GHF, 2025eko maiatzaren 25ean dimisioa eman zuen arte. Woodek zalantzan jarri zituen taldearen inpartzialtasuna eta neutraltasuna.https://www.huffingtonpost.es/global/dimite-responsable-empresa-israel-eeuu-le-han-encargado-reparto-ayuda-gazabr.html

Kritikatua izan da, besteak beste, Gazarako laguntza humanitarioa pribatizatzeagatik, esperientzia humanitario frogatua zuten erakundeak desagerrarazteagatik eta langile militar edo paramilitarrekin ordezkatzeagatik. Zehazki, Gazako Gobernuak, Hamasen eskuetan, agentziari leporatu dio, besteak beste, banatzen duen irinean opioideak sartzea, zehazki oxikodona, dela birrinduta, dela pilulatan. 

Oso kritikatua izan da orain arte 400 banaketa-postu zeuden herrialdean, bestetik, zortzi bakarrik ezartzea aurreikusita izateagatik, batez ere enklabearen hegoaldean eta erdialdean, eta horrek Gazako iparraldeko populazioaren desplazamendu behartua eragin dezake, bertan ez baita aurreikusten banaketa-posturik. Halaber, laguntzaren banaketa politizatzea eta Israeli Gaza palestinarrez husteko helburuak lor ditzan babesa ematea leporatu diote fundazioari.https://www.aljazeera.com/news/2025/6/2/israeli-forces-kill-more-people-near-aid-site-in-gaza-as-un-demands-probehttps://www.aljazeera.com/news/2025/6/1/israel-kills-32-palestinians-waiting-for-food-at-us-backed-gaza-aid-siteshttps://www.huffingtonpost.es/global/como-funcionafundacion-humanitaria-gaza-chiringuito-privado-eeuu-desplaza-onu.html 

 Hilketak 
2025eko uztailaren 7an, kalkuluen arabera, 798 pertsona hil eta beste 5101 zauritu ziren Israelgo indarren tiroen ondorioz, GHFren banaketa-guneetan laguntza bilatzen ari zirela.https://www.europapress.es/internacional/noticia-onu-confirma-casi-800-muertos-cerca-centros-distribucion-ayuda-israelies-gaza-20250711173901.html

 Erreferentziak 

 Ikus, gainera 
 Hilketak Gazako laguntzaren banaketan (2025)
 Kanpo estekak 
 :GHFren webgune ofiziala.

Kategoria:Israel-Palestina gatazka (2023-orain)
Kategoria:Gosea
Kategoria:Laguntza humanitariorako erakundeak
Kategoria:Donald Trumpen bigarren lehendakaritza
Kategoria:2025 Palestinan
Kategoria:2025 Israelen
Kategoria:Israelen gerra krimenak
Kategoria:2025 politikan
Kategoria:2025eko gatazkak